***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA: 007-04/22-01/12*

*URBROJ: 251-295-02*

*Zagreb, 25. kolovoza 2022.*

***ZAPISNIK***

***s 15. sjednice Školskog odbora***

***održane elektronskim i telefonskim putem dana 25. kolovoza 2022.***

*Predsjednica Školskog odbora Nina Pilić sazvala je elektronsku sjednicu pozivom na članak 14. stavak 1. Poslovnika o radu Školskog odbora radi potrebnog žurnog i neodgodivog postupanja.*

*Predsjednica Školskog odbora Nina Pilić uputila je članovima Školskog odbora elektronskim putem Dnevni red, zamolbu za upis i Prijedlog odluke. Od članova Školskog odbora traženo je da se HITNO očituju o točki Dnevnog reda.*

*Predsjednica Školskog odbora Nina Pilić je članovima uputila sljedeći*

*DNEVNI RED*

1. *donošenje Odluke o odobrenju upisa u prvi razred srednje škole u školskoj godini 2022./2023. kandidata s navršenih 17 godina.*

*S obzirom da članovi Školskog odbora nisu dobili mail s dnevnim redom zbog tehničkih poteškoća sa službenim mailom škole, sjednica Školskog odbora je održana telefonskim putem zbog svoje hitnosti (rok za upis u prvi razred srednje škole u školskoj godini 2022./2023.).*

*Sedam članova Školskog odbora očitovalo se u zadanom roku.*

*Ad 1.*

*Predsjednica Školskog odbora Nina Pilić telefonskim putem izvijestila je članove Školskog odbora da je dana 24. kolovoza 2022. godine odgajateljica Dječjeg doma Zagreb, Podružnica A.G. Matoš dostavila Zamolbu za upis u prvi razred Prehrambeno-tehnološke škole za učenicu Natašu Jahić. Majka Anđa Jahić obratila se Školskom odboru s Zamolbom da se njenoj kćeri Nataši Jahić omogući kandidiranje za upis u prvi razred srednje škole, smjer pekarica. U zamolbi majka imenovane navodi da je Nataša Jahić kandidatkinja starija od 17 godina života, te da je u školskoj godini 2021./2022. s nedovoljnim uspjehom završila prvi razred srednje škole u obrazovnom programu prehrambena tehničarka zbog zdravstvenih teškoća i teškoća u savladavanju školskog gradiva. Zbog obiteljske situacije imenovana trenutno boravi u Dječjem domu u Zagrebu u podružnici Antun Gustav Matoš. Predsjednica Školskog odbora Nina Pilić telefonskim putem izvijestila je članove Školskog odbora o prijedlogu odluke.*

 *Sedam članova Školskog odbora poimence Nina Pilić, Maja Vugrinec Lukavec, Marija Sukačić-Vendl, Nikica Mihaljević, Avni Osmani, Jana Šic Žlabur i Martina Vuksan dali su svoju suglasnost na prijedlog Odluke.*

*Školski odbor jednoglasno donosi*

*„Temeljem članka 22. stavak 2. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 16/12, 86/12., 94/13., 152/14.. 7/17., 68/18., 98/19. i 64/20.) te članka 28. Statuta Prehrambeno-tehnološke škole Školski odbor na sjednici održanoj elektronskim putem dana 25. kolovoza 2022. godine donosi*

*ODLUKU*

*1. Nataši Jahić (dalje u tekstu: Kandidatkinja) odobrava se podnošenje prijave za upis u I. razred Prehrambeno-tehnološke škole u školskoj godini 2022./2023. – za zanimanje pekarica JMO, elektroničkim putem, preko Nacionalnog informacijskog sustava prijava i upisa u srednje škole (NiSpuSš).“*

*O rezultatima glasovanja članovi Školskog odbora obaviješteni su telefonskim putem nakon utvrđivanja rezultata glasovanja.*

 *PREDSJEDNICA ŠKOLSKOG ODBORA:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Nina Pilić, dipl. ing.*